ՀՀ ԿԳ նախարար Արայիկ Հարությունյանն էլ նշեց, որ ծրագրի մասին խոսել են դեռ ընդդիմություն եղած տարիներին և կարևորել երեխաների՝ մշակույթի հետ հաղորդակցումը: Նրա խոսքով՝ այս տարի ծրագիրը պիլոտային կլինի՝ հասկանալու, թե ինչ խնդիրներ կարող են ընթացքում առաջանալ: «Այս տարվա հոկտեմբեր ամսից սկսած՝ շուրջ 350 000 աշակերտ կարող է երեքական մշակութային հաստատություն այցելել: Նախագծի համար նախատեսել ենք 400 մլն դրամ, որը կհատկացվի պետբյուջեից, սակայն ծրագիրը ոչ միայն իր մասշտաբայնությամբ է կարևոր, որքան իր առջև դրված նպատակներով: Սա, ըստ էության, մշակութային հաստատությունների կյանքը նույնպես կակտիվացնի»,-ասաց Հարությունյանը: